Jacqueline Bisset

Žaklina Biset (; g. 1944 m. rugsėjo 13 d. Veibridžas) – anglų aktorė, garsėjusi vaidmenimis kine praėjusio amžiaus 7–9 dešimtmečiuose tiek JAV, tiek Europos šalių juostose. Savo karjeros metu ji dirbo su tokiais režisieriais kaip John Huston, François Truffaut ir Roman Polanski. Yra laimėjusi Auksinio gaublio apdovanojimą ir dar 4 kartus jam nominuota.

 Biografija 
 Šeima 
Žaklina gimė George Bisset ir Arlette Alexander šeimoje. Jos tėvas buvo škotas, o motina – anglų ir prancūzų kilmės, į Britaniją patekusi Antrojo pasaulinio karo metais. Ji turi vyresnį brolį Maxą (g. 1942), o motinos dėka laisvai kalba prancūziškai. Žaklina mokėsi prancūzų licėjuje Londone, kur lankė ir baleto pamokas. Šeima gyveno 17 amžiaus name, kuriame Žaklina ir dabar praleidžia dalį laiko. Jos paauglystės metais motinai buvo diagnozuota sklerozė ir tėvai 1968 m., po 28 metų santuokos, išsiskyrė.

 Karjera 
 1960–ieji 
1965 m. Žaklina pirmą kartą pasirodė ekrane epizodiniu vaidmeniu filme „The Knack ... and How to Get It“. 1966 m. ji oficialiai debiutavo režisieriaus Roman Polanki filme „Cul-de-sac“. Po metų ji atliko pirmą žymesnį vaidmenį filme „Two for the Road“, kuriame taip pat vaidino ir Audrey Hepburn. Po šio filmo jį sukūrusi kompanija 20th Century Fox pasirašė su ja kontraktąJacqueline Bisset, Lady-Swinger in Life and Films Haber, Joyce. Los Angeles Times 4 May 1969: o13.. Netrukus Žaklina atliko vaidmenį neoficialiame bondiados filme „Kazino Royale“ ir pirmąjį pagrindinį vaidmenį juostoje „The Cape Town Affair“ kartu su pradedančiuoju aktoriumi James Brolin. Tarptautinio pripažinimo Žaklina sulaukė 1968 m., pakeitusi aktorę Mia Farrow filme „The Detective“, kuriame taip pat vaidino Frank Sinatra. Pradėjusi gauti pagrindinius moters vaidmenis, tais pačiais metais ji pelnė Auksinio gaublio nominaciją už vaidmenį filme „The Sweet Ride“. Juosta „Bullitt“, kuriame ji vaidino kartu su Steve McQueen, buvo tarp 5 tais metais pelningiausių filmų.

 1970–ieji 
1970 m. Žaklina pasirodė katastrofų filme „Airport“ kartu su tokiomis kino žvaigždėmis kaip Burt Lancaster, Dean Martin ir kt. 1971 m. ji nusifilmavo siaubo filme „The Mephisto Walts“, romantinėje dramoje „Believe in Me“, o 1972 m. – komedijoje „Stand Up and be Counted“. Sekančiais metais filme „The Thief Who Came to Dinner“ ji pakeitė aktorę Charlotte Rampling, kuri buvo atrinkta vaidmeniui, tačiau, pradėjus filmavimo darbus, buvo nėščia. 

Vėliau sekė Žaklinos etapas Europos kine. Darbas prancūzų režisieriaus François Truffaut filme „La nuit américaine“ pelnė jos talento pripažinimą ir tarp Europos kino kritikų. Tais pačiais metais Prancūzijoje ji nusifilmavo ir juostoje su Jean-Paul Belmondo „Le Magnifique“, kuri buvo populiari šioje šalyje, tačiau mažai žinoma užsienyje.

Toliau sekė Žaklino karjeros etapas Britanijoje, kur ji filmavosi juostoje „Murder on the Orient Express“ (1974) ir „The Spiral Staircase“ (1975). Tais pačiais metais Vokietijoje ji vaidino trileryje su John Voight „Der Richter und sein Henker“, o Italijoje – „Sekmadienio moteris“ su Marcello Mastroianni. 

1977 m. Žaklina plačiai išgarsėjo JAV nuotykių filmu „The Deep“, kurį režisavo Peter Yates. Juostos marketingo strategija buvo paremta keliomis scenomis, kuriose aktorė filmavosi po vandeniu vilkėdama tik baltus marškinėlius. Filmo prodiuseris Peter Guber netgi pareiškė „- Šie marškinėliai padarė mane turtingu!“Nancy Griffin and Kim Masters, Hit & Run: How Jon Peters and Peter Guber Took Sony for A Ride in Hollywood, Simon & Schuster, 1996, p. 85., o šios scenos ir pati aktorė laikomi pagrindiniais Šlapių marškinėlių šou populiarintojais. Nors žurnalas „Newsweek“ pavadino Žakliną „gražiausia visų laikų aktore“, vis tik ji pati buvo nusivylusi, kad minėtų scenų sureikšminimas užgožė paties filmo vertę ir kokybę. Netrukus po to JAV buvo išleistas filmas „Secrets“, sukurtas dar 1971 m. Jame buvo vienintelės scenos Žaklinos karjeroje, kurioje ji filmavosi apsinuoginusi ir prodiuseriai pasinaudojo tuo, kad išpopuliarintų filmą.

1978 m. Biset jau buvo gerai žinomas vartas kino pasaulyje. Ji pelnė Auksinio gaublio nominaciją kaip geriausia aktorė komedijoje „Who Is Killing the Great Chefs of Europe?“ su Anthony Quinn bei filme „The Greek Tycoon“ suvaidino Jacqueline Kennedy Onassis.

 1980–ieji 
1980 m. Žaklinos honoraras už filmą pasiekė milijoną JAV doleriųJACQUELINE BISSET AS STAR AND PRODUCER
Mann, Roderick. Los Angeles Times 23 April 1981: h7., tačiau sekančios juostos „When Time Ran Out“ ir „Inchon“ buvo finansiškai nesėkmingos. 1981 m. filme „Rich and Famous“ ji ne tik vaidino, bet ir buvo juostos prodiusere. 1983 m. Žaklina vaidino viename geriausiai žinomų savo filmų „Class“ apie ištekėjusią moterį, užmezgančią romaną su sūnaus draugu. Po metų ji trečią kartą buvo nominuota Auksiniam gaubliui už vaidmenį filme „Under the Volcano“. 1985 m. TV filme „Anna Karenina“ ji atliko pagrindinį vaidmenį, o 1989 m. – antraplanį erotiniame trileryje „Wild Orchid“.

 1990–ieji ir 2000–ieji 
Dešimto dešimtmečio pradžioje Žaklina sukūrė vaidmenį Mario Monicelli biografinėje juostoje „Rossini! Rossini!“ bei Nyderlandų mini seriale „Hoffman's honger“. 1995 m. ji buvo nominuota Cezario apdovanojimui už vaidmenį Claude Chabrol filme „La Cérémonie“JACQUELINE BISSET, HOLLYWOOD 'LIONESS': [ALL Edition]
BRIDGET BYRNE Entertainment News Wire. Sun Sentinel 24 Sep 1996: 3.E.. 1999 m. ji vaidino dvejuose dideliuose televizijos projektuose: filme „Jesus“ ir mini seriale „Joan of Arc“ bei pelnė Emmy nominaciją už vaidmenį filme „Let the Devil Wear Black“. 2000 m. ji vėl pasirodė biblinės tematikos mini seriale „In the Beginning“, kuriame suvaidino Abraomo žmoną Sarą. Sekančiais metais ji buvo žiuri nare Berlyno kino festivalyje.

2005 m. Žaklina vaidino filme „Domino“, kuriame įkūnijo Paulene Stone (filme pavadintą „Sophie Wynn“), kurią pažinojo asmeniškai. Tais pačiais metais jos kamėja filme „Ponas ir ponia Smitai“ buvo iškirpta iš galutinės jo versijos.

Žaklina taip pat atliko vaidmenį ir paskutiniame Dennis Hopper filme „The Last Film Festival“ (2009). 

 2010–ieji 
2010 m. tuometinis Prancūzijos prezidentas Nicolas Sarkozy apdovanojo aktorę Garbės Legiono ordinu, pavadindamas ją „kino ikona“Olivia de Havilland, Jacqueline Bisset receive French honors USA Today. 9 September 2010. Ji taip pat sukūrė nedidelius vaidmenis TV serialuose „Rizzoli & Isles“, „Dancing on the Edge“ ir „Counterpart“.

 2020–ieji 
2021 m. Žaklina filmavosi dramoje „Birds of Paradise“, o po  metų – siaubo filme „Loren & Rose“. 

 Asmeninis gyvenimas 
Žaklina nebuvo ištekėjusi, tačiau palaikė ilgalaikius santykius su prancūzų – kanadiečių aktoriumi Michael Sarrazin, Maroko nekilnojamojo turto magnatu Victor Drai, rusu šokėju ir aktoriumi Alexander Godunov, šveicarų aktoriumi Vincent Perz bei turkų kovų menų instruktoriumi Emin Boztepe. 

Ji neturi vaikų, tačiau yra aktorės Angelina Jolie krikšto motina.

 Filmografija ir apdovanojimai 
Kinas
 Metai Originalus pavadinimas Lietuviškas pavadinimas Vaidmuo Pastabos/apdovanojimai 1965 The Knack ...and How to Get It modelisnepažymėta titruose 1966 Cul-de-sac  Akligatvis Jacqueline 1966 Drop Dead Darling  šokėja  1967 Casino Royale Kazino Royale Giovanna Goodthighs 1967 Two for the Road Dviese kelyje Jackie  1967 The Cape Town Affair Keiptauno afera Candy 1968 The Sweet Ride Vickie Cartwright Auksinio gaublio nominacija (geriausia nauja aktorė) 1968 The Detective  Detektyvas Norma Maclver 1968 Bullitt Bulitas Cathy Laurel nominacija (geriausia nauja aktorė) 1969 The First Time  Pirmasis kartas Anna 1969 Secret World  Slaptas pasaulis Wendy Sinclair  1970 Airport  Oro uostas Gwen Meighen 1970 The Grasshopper  Žiogas Christine Adams Laurel nominacija (geriausia dramos aktorė) 1971 The Mephisto Waltz  Mefisto valsas Paula Clarkson 1971 Believe in Me Tikėk manimi Pamela 1971 Secrets Paslaptys Jenny 1972 Stand Up and Be Counted  Sheila Hammond 1972 The Life and Times of Judge Roy Bean Teisėjo Rojaus Byno gyvenimas Rose Bean 1973 The Thief Who Came to Dinner Vagis, kuris atėjo vakarienės Laura Keaton 1973 La nuit américaine Julie Baker  1973 Le MagnifiquePuikusis Tatiana/Christine  1974 Murder on the Orient ExpressŽmogžudystė Rytų eksprese Countess Elena Andrenyi/Helena Arden 1975 The Spiral Staircase Sraigtiniai laiptai Helen Mallory 1975 Der Richter und sein Henker Žaidimo pabaiga Anna Crawley  1975 La donna della domenica Sekmadienio moteris Anna Carla Dosio  1976 St. Ives   Janet Whistler 1977 The Deep  Gelmė Gail Berke 1978 The Greek Tycoon Graikas magnatas Liz Cassidy 1978 Who Is Killing the Great Chefs of Europe? Kas žudo geriausius šefus Europoje? Natasha O'Brien Auksinio gaublio nominacija (geriausia aktorė) 1979 Together? Kartu? Louise 1980 When Time Ran Out Kai baigiasi laikas Kay Kirby 1981 Inchon   Barbara Hallsworth 1981 Rich and Famous  Turtingi ir garsūs Liz Hamilton 1983 Class  Klasė Ellen Burroughs 1984 Under the Volcano  Yvonne Firmin Auksinio gaublio nominacija (geriausia antrojo plano aktorė) 1984 Forbidden  Nina von Halder CableACE Award nominacija geriausia aktorė)  1987 High Season   Katherine Shaw 1988 La maison de Jade  Jane Lambert 1989 Scenes from the Class Struggle in Beverly Hills  Clare Lipkin 1990 Wild Orchid  Laukinė orchidėja Claudia Dennis 1991 Rossini! Rossini! Rosini! Rosini! Isabella Colbran 1993 Corrupt Justice  Holly McPhee  1993 Les marmottes  Frédérique 1995 La Cérémonie Ceremonija Catherine Lelievre Cezario nominacija (geriausia antrojo plano aktorė)  1998 Dangerous Beauty Pavojingas grožis Paola Franco 1999 Let the Devil Wear Black  Helen Lyne 2000 Les Gens qui s'aiment  Angie 2001 The Sleepy Time Gal  Frances 2001 New Year's Day   Geraldine 2003 Latter Days Pastarosios dienos Lila Montagne 2003 Swing   Christine / Mrs. DeLuca 2004 Fascination   Maureen Doherty 2005The Fine Art of Love: Mine Ha-Ha Headmistress 2005 Domino Domino Sophie Wynn 2006 Save the Last Dance 2 Monique Delacroix 2008 Death in Love Mirtis meilėje motina  2008 Nick Nolte: No Exit vaidina save dokumentinis 2012 Two Jacks  Diana 2014 Welcome to New York Sveiki atvykę į Niujorką Simone Devereaux  2015 Peter and John  epizodinis 2015 Miss You Already Jau pasiilgau tavęs Miranda  2016 The Last Film Festival Paskutinis filmų festivalis Claudia Benvenuti 2017 L'Amant double Dvigubas meilužisMrs. Schenker 2017 9/11  9/11 Diane 2018 Backstabbing for Beginners Christina Dupre  2018 Here and Now  Čia ir dabar Jeanne 2018 Asher   Dora   2018 Head Full of Honey Medaus pilna galva Vivian 2021 Birds of Paradise  Rojaus paukščiai Valentine Louvet 

Televizija
 Metai Originalus pavadinimas Vaidmuo Pastabos 1985 Anna Karenina  Anna Karenina TV filmas 1986 Choices  Marisa Granger TV filmas 1987 Napoleon and Josephine: A Love Story Josephine de Beauharnais 3 epizodai 1991 The Maid Nicole Chantrelle TV filmas 1993 Hoffman's honger Marian Hoffman miniserialas 1996 September Pandora TV filmas 1996 Once You Meet a Stranger Sheila Gaines TV filmas 1997 End of Summer  Christine Van Buren TV filmas 1999 Witch Hunt  Barbara Thomas TV filmas 1999 Joan of Arc  Isabelle d'Arc 2 epizodai  Auksinio gaublio nominacija (geriausia televizijos antrojo plano aktorė)  Emmy nominacija (geriausia televizijos antrojo plano aktorė) 1999 Jesus  Marija  TV filmas 1999 Hey Arnold! Madame Parvenu (balsas) 1 epizodas 2000 Britannic Lady Lewis TV filmas 2000 Sex & Mrs. X Madame Simone TV filmas 2000 In the Beginning  Sara miniserialas 2001–2002 Ally McBeal Frances Shaw 2 epizodai 2002  Dancing at the Harvest Moon Maggie Webber TV filmas 2003 America's Prince: The John F. Kennedy Jr. Story Jacqueline Bouvier Kennedy Onassis TV filmas 2003 Law & Order: Special Victims Unit Juliet Barclay 1 epizodas 2004 The Survivors Club  Carol Rosen TV filmas 2005 Summer Solstice  Alexia White TV filmas 2006 Nip/Tuck James LeBeau 7 epizodai 2007 Carolina Moon  Margaret Lavelle TV filmas 2008 An Old Fashioned Thanksgiving Isabella TV filmas  Satelito nominacija (geriausia televizijos aktorė) 2009 The Eastmans Emma Eastman pilotinė serija 2010 An Old Fashioned Christmas Isabella TV filmas 2011–2012 Rizzoli & Isles Constance Isles 3 epizodai 2013 Dancing on the Edge  Lady Lavinia Cremone 4 epizodai Auksinis gaublys (geriausia televizijos antrojo plano aktorė) 2017 Graves Diana Scott1 epizodas 2018 Counterpart  Charlotte Burton 1 epizodas 2019 Very Valentine Teodora Angelini TV filmas

 Kiti apdovanojimai 
 Photoplay Awards (nominacija) (1972, 1977–1979)
 Miuncheno filmų festivalis (2001)
 Karlovy Vary filmų festivalis (2004)
 Lokarno filmų festivalis (2013)
 Maskvos kino festivalis (2015)
 Odesos filmų festivalis (2018)

 Nuorodos 

 IMDb profilis

 Šaltiniai 

Kategorija:Jungtinės Karalystės aktoriai